Senat Fakultete za energetiko Univerze v Mariboru je na svoji 6. redni seji dne 7. 7. 2021 na predlog Komisije za študijske zadeve Fakultete za energetiko Univerze v Mariboru sprejel naslednje

**Navodilo o izvedbi praktičnega usposabljanja študentov**

**Fakultete za energetiko Univerze v Mariboru**

(čistopis z dne 7. 7. 2021)

1. **člen**

Izrazi, ki se nanašajo na osebo in so zapisani v moški slovnični obliki, se uporabljajo kot nevtralni za ženski in moški spol.

1. **člen**

**(Splošno)**

Praktično usposabljanje (v nadaljevanju PU) je obvezna učna enota/predmet visokošolskega strokovnega študijskega programa 1. stopnje Energetika. Izvedba PU je predvidena v poletnem semestru 3. letnika, skladno z učnim načrtom učne enote. Opravljeno PU je pogoj za dokončanje študija.

PU je usmerjeno v aplikativno uporabo znanj, ki jih študent pridobi tekom študija, pridobivanje komunikacijskih spretnosti, dela v timu ipd. in lahko predstavlja osnovo za izdelavo zaključnega dela oziroma odpira možnosti za zaposlitev študenta po končanem študiju.

Za izvedbo PU v organizaciji se lahko študenti:

* dogovorijo neposredno z gospodarsko ali negospodarsko družbo na področju energetike (v nadaljevanju organizacija) ali
* se dogovorijo posredno s pomočjo Fakultete za energetiko Univerze v Mariboru (v nadaljevanju FE UM).

1. **člen**

**(Kontakti in obrazci)**

Za izvedbo PU na FE UM skrbi nosilec predmeta PU.

Kontaktni podatki o nosilcu predmeta PU vse potrebne informacije ter predpisani obrazci (Vprašalnik o možnosti izvedbe praktičnega usposabljanja, Potrdilo o izvedbi praktičnega usposabljanja, Anketni vprašalnik za mentorje v organizaciji, Anketni vprašalnik za študente, Prošnja za priznanje praktičnega usposabljanja, Pogodba o praktičnem usposabljanju in Navodila za izdelavo poročila o praktičnem usposabljanju) za izvedbo ali priznavanje PU so dostopni na spletni strani FE UM (<https://www.fe.um.si/za-studente/prakticno-usposabljanje.html>) ali v Referatu za študentske zadeve FE UM.

1. **člen**

**(Pričetek izvajanja PU)**

V organizaciji študentu določijo mentorja. Mentor, določen s strani organizacije, mora imeti vsaj visokošolsko strokovno izobrazbo tehnične smeri (širše področje energetike). Mentor lahko ima tudi nižjo stopnjo izobrazbe, če ima dovolj delovnih izkušenj s področja, ki ga opisuje izdelan program PU študenta, kar preveri in presodi nosilec predmeta PU.

Pred pričetkom izvedbe PU študent po elektronski pošti nosilcu predmeta PU na FE UM pošlje:

* Program praktičnega usposabljanja, ki mora biti s področja energetike in ga pripravi študent skupaj z mentorjem v organizaciji;
* podatke o mentorju, stopnjo in smer izobrazbe, kontaktno telefonsko številko ter e-naslov.

Po presoji nosilca predmeta PU o ustreznosti programa in izpolnjevanju pogojev za mentorja v Referatu za študentske zadeve FE UM na podlagi pridobljenih podatkov (organizacija in mentor) pripravijo tripartitno pogodbo med FE UM, organizacijo in študentom. Pogodbo se pošlje študentu, ki pridobi podpis in žig organizacije, ter jo nato podpiše tudi sam. Študent podpisano Pogodbo vrne po elektronski pošti v Referat za študentske zadeve FE UM, le ta pa pogodbo posreduje nosilcu predmeta PU v potrditev. Študent lahko prične z opravljanjem PU v organizaciji šele takrat, ko prejme Pogodbo o opravljanju PU, podpisano s strani vseh deležnikov.

1. **člen**

**(Izvedba praktičnega usposabljanja)**

Delovni čas študenta za PU je enak delovnemu času, ki velja za vse druge člane kolektiva v organizaciji, kjer študent opravlja PU. Študent je dolžan upoštevati in spoštovati delovni red v organizaciji, navodila mentorja v organizaciji, skrbeti za osebno varnost in varnost sodelavcev pri delu in nosilca predmeta PU sproti obveščati o morebitnih težavah med opravljanjem PU.

PU študenta v organizaciji obsega:

* spoznavanje organizacije,
* seznanitev z energetskimi postroji, razume njihov namen in principe delovanja,
* seznanitev s konkretnim problemom s področja energetike, ki ga bo reševal v času usposabljanja,
* delo na konkretnem strokovnem problemu, predstavitvi obravnavanega problema v organizaciji ter pripravi optimalne rešitve problema,
* konzultacije z mentorjem v organizaciji,
* druga dela s širšega področja energetike.

Študent najkasneje v 3 delovnih dneh po končanem PU nosilcu predmeta PU po elektronski pošti sporoči, da je zaključil PU v organizaciji.

Po opravljenem PU v organizaciji študent izdela Poročilo o praktičnem usposabljanju, ki ga pripravi v skladu z Navodili za izdelavo poročila o praktičnem usposabljanju, objavljenimi na spletni strani FE UM.

1. **člen**

**(Zaključek in evidentiranje opravljenega praktičnega usposabljanja)**

Najmanj 14 dni pred razpisanim izpitnim rokom iz učne enote PU študent pošlje nosilcu predmeta PU po elektronski pošti naslednjo dokumentacijo:

* Poročilo o praktičnem usposabljanju (Word oblika), ki ga je predhodno pregledal in potrdil mentor v organizaciji;
* Potrdilo organizacije o izvedbi PU, ki mora biti potrjeno s podpisom in žigom odgovorne osebe v organizaciji;
* izpolnjen Anketni vprašalnik za mentorje v organizaciji in
* izpolnjen Anketni vprašalnik za študenta.

Študent se lahko prijavi na razpisani izpitni rok za učno enoto PU šele takrat, ko prejme od nosilca predmeta PU potrditev, t. j. obvestilo po elektronski pošti, da izpolnjuje pogoje za pristop k izpitu (pozitivno ocenjeno Poročilo o praktičnem usposabljanju ter je oddal vse priloge iz prejšnjega odstavka).

Na dan pisnega dela izpita študent obvezno prinese originalno dokumentacijo:

* Potrdilo organizacije o izvedbi PU,
* Anketni vprašalnik za mentorje v organizaciji,
* Anketni vprašalnik za študenta.

Po vseh opravljenih obveznostih se študentu učna enota PU ustrezno zaključi v AIPS-u (opravljeno/neopravljeno).

1. **člen**

**(Priznavanje praktičnega usposabljanja)**

Študent o nameri priznavanja praktičnega usposabljanja in uveljavljanja dosedanjih delovnih izkušenj po elektronski pošti obvesti nosilca predmeta PU na FE UM tako, da mu v pregled posreduje podpisano in požigosano potrdilo organizacije o trajanju zaposlitve in delovnih nalogah, ki jih opravlja.

Po nadaljnjih navodilih nosilca predmeta PU na FE UM študent pripravi in mu po elektronski pošti pošlje:

* Poročilo o praktičnem usposabljanju, ki ga pripravi v skladu z Navodili za izdelavo poročila o praktičnem usposabljanju, objavljenimi na spletni strani FE UM;
* Prošnjo za priznavanje PU za Komisijo za študijske zadeve FE UM (obrazec je dosegljiv na spletni strani ali v Referatu za študentske zadeve FE UM).

Nosilec predmeta PU na podlagi prošnje študenta in Poročila o opravljenem praktičnem usposabljanju presodi v kakšnem obsegu se učna enota PU lahko prizna. Praviloma se učna enota PU prizna delno.

Nato nosilec predmeta PU predlog o priznavanju učne enote/predmeta PU posreduje Komisiji za študijske zadeve FE UM v nadaljnjo obravnavo. Na podlagi sklepa Komisije za študijske zadeve FE UM dekan FE UM izda ustrezno odločbo. Za uspešno dokončanje obveznosti se študent prijavi na razpisani izpitni rok za učno enoto PU, ki vključuje pisni in ustni zagovor Poročila o opravljenem praktičnem usposabljanju.

Po vseh opravljenih obveznostih se študentu učna enota PU ustrezno zaključi v AIPS-u (opravljeno/neopravljeno).

1. **člen**

**(Prehodne in končne določbe)**

Navodilo o izvedbi praktičnega usposabljanja študentov FE UM (čistopis) se uporablja od 1. 10. 2021.

red. prof. dr. Sebastijan Seme,

dekan

Priloge:

* Obr.: Vprašalnik o možnosti izvedbe praktičnega usposabljanja,
* Obr.: Potrdilo o izvedbi praktičnega usposabljanja,
* Obr.: Anketni vprašalnik za mentorje v organizaciji,
* Obr.: Anketni vprašalnik za študente,
* Obr.: Prošnja za priznanje praktičnega usposabljanja,
* Pogodba o praktičnem usposabljanju
* Navodila za izdelavo poročila o praktičnem usposabljanju.